DC Beer Week Schedule | Flying Dog BreweryFlying Dog Brewery
Previous Post← American Craft Beer Week Twitter contest winner
Next PostMichiganders love Flying Dog → 1742 Meridian Street, Anderson, IN 46016 (MLS #21610900) :: Mike Price Realty Team - RE/MAX Centerstone
1742 Meridian Street
MLS #: 21610900
1742 Meridian Street Anderson, IN 46016 ’n Tekenaar se ‘naughty and nice’- advertensie het Christina Aguilera geklee as ’n skoolmeisie met vlegsels uitgebeeld, haar hemp oopgeknoop terwyl sy aan ’n suigstokkie lek. Bratz- en Barbiepoppe word verkoop in geseksualiseerde klere soos minirokkies, visnetkouse en veertjie-boas. Daar word slagspreuke soos ‘wink, wink’ op deurtrekkertjies vir sewe- tot tienjariges gedruk. T-hempies vir meisies vertoon slagspreuke soos ‘hot chick’ en ‘boyfriend material’.
Die boodskap in die media
Meisies ontvang herhaaldelik hierdie boodskap dat: Hoe ‘hot’ of ‘sexy’ hulle lyk, is wat van belang is. Dit word op televisie en op die internet vertoon. Jy hoor dit in lirieke en sien dit in musiekvideos. Jy sien dit in rolprente, elektroniese speletjies en in klerewinkels. Dit is ’n kragtige boodskap.
Die meeste van ons is bekommerd oor die mate waartoe pornografie elke faset van die samelewing binnedring; tog moet ons net so bekommerd wees oor die uitbeelding van meisietjies en vroue as koketterige seksobjekte wat die pornografie- en prostitusiebedrywe aanvuur.
Meisies in gevaar
Navorsing wat deur die Amerikaanse Psycological Association Task Force gedoen is, verbind seksualisering met drie van die algemeenste geestesgesondheidsprobleme van meisies en vroue: eetversteurings, lae selfbeeld en depressie. Gereelde blootstelling aan media-beelde wat meisies seksualiseer, het ’n uitwerking op hoe meisies vroulikheid en seksualiteit beskou. Meisies wat meer ge-reeld van hoofstroommedia gebruikmaak, neig om seksuele stereotipes wat vroue as seksuele objekte uitbeeld te aanvaar. Hulle plaas ook seksuele aantreklikheid in die middelpunt van hulle persoonlike waarde. Waarom het ouers hierdie seksueel onsedelike boodskappe wat aan hulle kinders bemark is, sonder teenstand aanvaar? Is ons dalk soos die spreekwoordelike padda wat in die stadig warmwordende pot water nie opgemerk het hoe onsedelik ons samelewing geword het nie? Het ons versuim om God se Woord te bestudeer en te gehoorsaam?
Wat sê God se Woord? ’n Vrou is allereers waardevol omdat sy na Sy beeld geskape is. ‘blywende skoonheid’ spruit uit ’n “sagmoedige en stille gees” 1 Petrus 3:4. “Uiterlike skoonheid hou nie, ’n mooi voorkoms is nie alles nie; as sy die Here dien, dán verdien ’n vrou om geprys te word.” Spreuke 31:30. Om Bybelse kinderjare terug te bring in ’n wêreld wat vroulikheid afkeur, moederskap gering ag en die skoonheid van ’n ware vrou van God afkraak, moet ons die moed hê om te glo dat die Bybelse visie vir meisies ’n pragtige visie is. Dit is ’n visie vir reinheid en tevredenheid, vir geloof en vasberadenheid, vir entoesiasme en vlytigheid, vir erfenis en die huis, en vir vreugde en vriendskap. Dit is ’n visie so helder en wonderlik dat dit vrymoedig verkondig moet word.
Leer jou dogter dat haar waarde lê in wie sy in Christus is, eerder as hoe sy lyk. Help haar om in te sien dat die beelde van vroue in die media gewoonlik onrealisties is. Moenie klere vir jou kinders koop wat seksuele konnotasies of slagspreuke het nie. As jy nie van ’n televisieprogram, CD, video, jeans, of ’n pop hou nie, sê waarom nie. ’n Gesprek met jou kind sal baie meer effektief wees as om bloot net te sê: “Nee, jy kan dit nie koop, of daarna kyk nie.” Ondersteun veldtogte, maatskappye, en produkte wat positiewe beelde van meisies uitdra. Lê ’n klagte by vervaardigers, adverteerders, televisie- en rolprentvervaardigers en by winkels wanneer hulle produkte meisies seksualiseer.
Bring Bybelse kinderjare terug
Ouers moet hulle seuns leer om meisies as vriende en susters in Christus te waardeer, eerder as seksuele objekte. Onthou, jou kinders sal hoe jý aantrek, namaak en sal kyk waarna jy kyk. Watter voorbeeld stel jy vir jou kinders? Kom ons bring Bybelse kinderjare terug. Voeg asseblief jou stem by Africa Christian Action deur te bid en saam te werk vir geregtigheid, regverdigheid en waarheid in Suid-Afrika. “Wie staan by my teen dié wat my leed aandoen? Wie help my teen mense wat my veronreg?” Psalm 94:16.
HOE ADVERTEERDERS TIENERS TEIKEN
Die stroom hipergeseksualiseerde beelde waaraan seuns en meisies daagliks blootge-stel word, maak hulle God-gegewe gewete ongevoelig; moedig selfsugtigheid en wellus aan; en hervorm hulle seksuele begeertes en optrede op onsedelike, gevaarlike en selfs gewelddadige wyses. In ’n artikel, ‘Groomed to Consume Porn: How Sexualized Marketing Targets Children’, som Maggie Hamilton op hoe adverteerders tieners teiken:
Die metodes wat korporasies gebruik, is dieselfde as dié wat deur pedofiele gebruik word om op niksvermoedende kinders toe te slaan, omdat hulle die kinders nougeset vir hulle eie oogmerke voorberei
Soos die seksuele oortreders, teiken korporasies hulle produkte op jong mense deur voor te gee dat hulle hulle vriende is
Hulle bied geskenke aan
Hulle vlei die kinders en praat met hulle in hulle ‘eie’ taal
Hulle verseker kinders dat die korporasie hulle ‘verstaan’
Hulle gebruik doelbewus geseksualiseerde inhoud omdat hulle weet hoe onweerstaanbaar seksuele materiaal kan wees
Hulle werk daaraan om afstand tussen ’n kinderslagoffer en sy/haar ouers te bewerk-stellig, wat die kind geïsoleer en kwesbaar laat
Mediakritikus, professor Mark Crispin Miller, stel dit so: “Die amptelike wêreldbeskouing van advertering is dat jou ouers irritasies is, onderwysers is vaalsiele en idiote, outoriteits-figure is belaglik, en niemand kan kinders verstaan behalwe die korporatiewe borg nie
Geseksualiseerde inhoud word so algemeen onder vervaardigers van tienerprodukte aangetref dat die meeste van ons glad nie eers daaraan dink nie
Wat ’n dekade gelede ondenkbaar sou wees, het vinnig ’n integrale deel van tienerlewens geword
Wanneer ’n kind in ’n ‘giftige’ seksuele omgewing grootword, is betrokkenheid by pornografie die natuurlike volgende stap.
TARYN HODGSON is die internasionale koördineerder van Africa Christain Action en is die medeskrywer van ‘Porndemic. How the Pornography Plague Affects You and What you Can do About it.’ Sy is beskikbaar as spreker by skole en jeuggroepe oor hierdie kwessies. Vir inligting: info@christianaction.org.za
Bron:www.juig.co.za NGVishoek: Ds. ( dominee ) Martin Barnard.
Tieners: Selfrespek en Groepsdruk
Ek en Renate kom uit verskillende agtergronde. Soveel so dat sy sê dat sy op skool nie twee keer na my sou gekyk het nie. Sy was deel van die voorbeeldige groep en ek deel van… wel die ander groep. Ek het n groot stuk rebellie en opstand in my gehad waaraan ek op verskillende maniere uitdrukking gegee het.
Renate was een van die toppresteerders in die skool en ek het gesukkel om deur te kom en het by herhaling kort duskant skors omgedraai. My rebelse lewe is daarna voortgesit in die weermag. Genadiglik het ek daar tot bekering gekom en is my lewe in heeltemal ‘n nuwe rigting gestuur.
Ek het klem daarop gelê om nooit op enige manier voor haar of van haar te praat wat sou laat blyk dat ek vir haar enige iets anders as intense respek gehad nie.
Selfrespek en groepsdruk by tieners is na my mening twee kante van dieselfde munt. Wanneer mens toegee aan groepsdruk gee jy in effek van jou waardes prys. Wanneer jy jou waardes prysgee daal jou selfsrespek omdat jy besef jy kon nie staande bly nie. Daarmee saam het die boelie en die persoon en persone wat vir die groepsdruk verantwoordelik is, ook ‘n baie groot probleem met selfrespek en dan natuurlik respek vir ander. ‘n Boelie wil ander kry om dieselfde leefstyl as hy/sy te handhaaf sodat hy/sy kan sê: “Almal doen dit!”
Boelies en drukgroepe het so min respek vir ander dat hulle nie omgee as hulle optrede ander mense van hulle selfrespek ontneem nie. Derhalwe is dwelms, drank, seksuele losbandigheid en baie ander dinge so ‘n groot probleem. Ons probeer tieners met skuldgevoelens sover kry om sekere dinge nie te doen nie of op te hou doen. Ons weet egter dat die opwek van skuldgevoelens geensins die gewensde uitwerking het nie. Alhoewel die uitspel van die gevolge van sekere optrede meer effektief is, weet ons ook dat tieners dikwels nie baie ver in die toekoms indink nie en in ‘n groot mate vir die oomblik lewe.
‘n Nuwe leefstyl begin by selfrespek. Die volhou van ‘n bepaalde leefstyl is na my mening gekoppel as aan die mate van selfsrespek.
Respek het natuurlik ook te make met die feit dat ons na die beeld van God geskep is. daaroor by n volgende geleentheid.
Tieners, neusringe, tongringe en soortgelyke goed
Ariana behoort aan die Church of Body Modification, ‘n godsdienstige groep wat ligaamsveranderinge aanmoeding.
‘n Leraar by die kerk, 22-jarige Richard Ivey, III, meen hulle glo baie sterk in die verhouding tussen die liggaam, die brein en die siel. Somtyds kan iets aan die liggaam die siel sterker maak en andersom. Ivey meen iets soos die neusring kan iemand aan hul selfwaarde herinner, iets waarmee Ariana se ma saamstem. Sy ondersteun haar dogter se keuse ten volle. Volgens haar is Ariana as jong kind molesteer en is die neusring vir haar ‘n vatbare en simboliese manier om haar liggaam en selfvertroue terug te neem.
Maar Ariana se skool sien dit nie so nie – sy is summier geskors toe sy by die skool opdaag met die neusring. – CBS